text: Strejken er afblæst
  05 maj 2010 kl. 09.04
  De 500 medarbejdere de løbende siden tirsdag nat nedlagde arbejdet på Carlsberg i Fredericia, er nu i gang igen.
  Strejken er forbi, og det kan igen klinke lystigt på produktionen og lageret igen på Carlsberg Bryggeriet i Fredericia. Det var et løfte fra ledelsen om at genoptage lønforhandlingerne, der fik arbejderne til at afbryde de faglige møder og igen påbegynde arbejdet.
  Medarbejderne har sat en deadline for et resultat af lønforhandlingerne til i morgen, torsdag klokken tolv.
  